AIŠKINAMASIS RAŠTAS

Dėl savivaldybės turto perdavimo pagal panaudos sutartį Molėtų r. Alantos gimnazijai

 **1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo Molėtų r. Alantos gimnazijos 2016 m. spalio 7 d. raštą Nr. D10-144 „Dėl patalpų perdavimo“, kuriuo prašoma perduoti 10 metų neatlygintinai naudoti savarankiškosios savivaldybės funkcijos – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas – įgyvendinimui 39,74 kv. m ploto patalpas (plane pažymėtos 2-3) ir 133,69 kv. m ploto bendro naudojimo patalpas (plane pažymėtos 1-1, 1-2, 1-5, 1-6, 2-1, 2-2) pastate – mokykloje, esančiame Molėtų r. sav., Balninkų mstl., Gedimino g. 10. Raštu įsipareigojama atlikti perduotų patalpų einamąjį ir kapitalinį remontus.

Pastatą – mokyklą (toliau – mokykla) šiuo metu patikėjimo teise valdo Molėtų rajono savivaldybės administracija. Molėtų rajono savivaldybės administracijos direktoriaus 2016 m. rugpjūčio 29 d. įsakymu Nr. B6-715 „Dėl savivaldybės nekilnojamojo turto pripažinimo nereikalingu Molėtų rajono savivaldybės administracijos funkcijoms vykdyti“ mokykla pripažinta nereikalinga administracijos funkcijoms vykdyti ir siūloma ją perduoti viešajai įstaigai universaliam daugiafunkciam centrui „Kaimynystės namai“. Dalyje mokyklos patalpų Molėtų r. Alantos gimnazija vykdys mokinių pradinio ugdymo programas, todėl tikslinga 39,74 kv. m ploto patalpas (klasė) ir 133,69 kv. m ploto bendro naudojimo patalpas perduoti Molėtų r. Alantos gimnazijai.

Parengto sprendimo projekto tikslas – perduoti 10 metų savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą nekilnojamąjį turtą Molėtų r. Alantos gimnazijai pagal turto panaudos sutartį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 ir 5 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktas, 4 dalis;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.1 papunktis ir 6.1 papunktis.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – patalpos bus perduotos Molėtų r. Alantos gimnazijai neatlygintinai naudoti savivaldybės funkcijos – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas – įgyvendinimui ir taip bus išspręstas tikslingas patalpų panaudojimas.

Neigiamų pasekmių nenumatoma.

 **4. Priemonės sprendimui įgyvendinti**

Bus parengta ir pasirašyta turto panaudos sutartis bei turto perdavimo – priėmimo aktas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės administracija.